Συζήτηση:Μάκης Γιαννίκογλου

message: Σχετικά με την σήμανση ταχείας διαγραφής: Κατά τη δική μου κρίση, το λήμμα μπορεί μεν να είναι σε πρώιμο στάδιο αλλά συγκριτικά με άλλα άρθρα της ίδιας κατηγορίας δεν μπορεί σε καμία περίπτωση να χαρακτηρισθεί ως 'μη εγκυκλοπαιδικό'. Μάλιστα η σήμανση 'ταχείας διαγραφής' εισήχθηκε αμέσως μόλις δημιουργήθηκε το λήμμα. Κατά τη γνώμη μου οι χρήστες της ελληνικής βικιπαίδειας θα πρέπει να λαμβάνουν αποφάσεις υπόδειξης λημμάτων για γρήγορη διαγραφή μόνο όταν υπάρχει επιβεβαιωμένη υπόνοια ότι το λήμμα δεν συνάδει με τις αρχές της βικιπαίδειας. Νομίζω οι χρήστες θα μπορούσαν να συνεισφέρουν ώστε τα άρθρα να επεκτείνονται και να βελτιώνονται, παρά να χρήζουν τον εαυτό τους κατάλληλο να κρίνει ως ακατάλληλα τα άρθρα που μόλις ξεκίνησαν άλλοι χρήστες και μάλιστα προφανώς κακοπροαίρετα. Ως εκ τούτου θα παρακαλούσα για την αφαίρεση της ένδειξης "ταχείας διαγραφής" και την συνεισφορά όσων χρηστών μπορούν να βελτιώσουν το παρόν λήμμα. Kdemetriou (συζήτηση) 18:43, 4 Φεβρουαρίου 2013 (UTC)
Η υποχρέωση αυτή ανήκει κατά κύριο λόγο στον δημιουργό του λήμματος και όχι στους υπόλοιπους. Αν και αρχικά το διέγραψα, το επανέφερα αναμένοντας τις προσθήκες που αναφέρεις. Είναι εμφανώς εκτός ορίων εγκυκλοπαιδικότητας όπως τα θέτει η ΒΠ για αθλητές και εκφράσεις όπως "προφανώς κακοπροαίρετα" δεν ανήκουν στις σελίδες της ΒΠ - παρακαλώ για την άμεση αναίρεσή τους. Ο χρήστης που πρότεινε το λήμμα για ταχεία δεν νομίζω να έχει προηγούμενα μαζί σου ή να θέλει να σε εκδικηθεί. Σχετικά πάλι με το λήμμα, αν δεν προστεθούν πράγματι εγκυκλοπαιδικές πληροφορίες, το λήμμα θα διαγραφεί. Παρακαλώ, επίσης, να υπογράφεις τα σχόλιά σου. --Ttzavarasσυζήτηση 18:08, 4 Φεβρουαρίου 2013 (UTC)
Ευχαριστώ πολύ για τις υποδείξεις. Φυσικά και αναιρώ το "προφανώς κακοπροαίρετα" διότι δεν θα ήθελα να τύχει παρερμηνείας. Kdemetriou (συζήτηση) 18:43, 4 Φεβρουαρίου 2013 (UTC)
Ζητώ ευγενικά τη βοήθεια και συμβουλές των φίλων συνβικιπαιδιστών ώστε αυτό το άρθρο να παραμείνει στη ΒΠ και να μην διαγραφεί. Θα εκτιμήσω πολύ την όποια βοήθεια. Ευχαριστώ Kdemetriou (συζήτηση) 08:10, 5 Φεβρουαρίου 2013 (UTC)
replies: text: :Αγαπητέ φίλε, αξιέπαινη πραγματικά η προσπάθεια που έχεις κάνει και συνεχίζεις να κάνεις για τη διατήρηση του λήμματος. Ωστόσο φοβάμαι ότι δεν θα μπορέσει να παραμείνει, δεν καλύπτει κανένα από τα κριτήρια εγκυκλοπαιδικότητας όπως αυτά αναφέρονται στην πολιτική της Βικιπαίδειας. Δεν είναι ούτε μικρό ούτε κακογραμμένο ως λήμμα (αντίθετα!) αλλά το ίδιο το θέμα του είναι που προκαλεί την αίτηση διαγραφής: Ο συγκεκριμένος, προς το παρόν, δεν είναι εγκυκλοπαιδικός... --Ttzavarasσυζήτηση 12:56, 5 Φεβρουαρίου 2013 (UTC)
replies: text: :Σας ευχαριστώ πολύ για το σχόλιο. Καταλαβαίνω σε κάποιο βαθμό αυτό που λέτε περί εγκυκλοπαιδικότητας αλλά από την άλλη θεωρώ ότι εφόσον υπάρχει το συγκεκριμένο λήμμα γραμμένο στα αγγλικά και μάλιστα με πολύ μικρότερη έκταση ως προς το περιεχόμενο και δεν έχει κριθεί μη εγκυκλοπαιδικό, ίσως θα ήταν καλά να υπάρχει στην ελληνική γλώσσα αφού πρόκειται για διεθνή έλληνα ποδοσφαιριστή. νομίζω το ίδιο ισχύει και για άλλα παρόμοια λήμματα τα οποία δεν κρίθηκαν ως μη εγκυκλοπαιδικά και ως εκ τούτου δεν διαγράφηκαν. Θα μπορούσε ίσως το άρθρο να παραμείνει αλλά να είναι υπό επέκταση. Kdemetriou (συζήτηση) 13:41, 5 Φεβρουαρίου 2013 (UTC)

text: :Δεν είναι πάντα κριτήριο εγκυκλοπαιδικότητας η ύπαρξη λήμματος σε αλλόγλωσση Βικιπαίδεια. Αυτό που θέτεις είναι το υπό ερώτημα κριτήριο: Κατά πόσον μπορεί να κριθεί διεθνής με δύο ή τρεις συμμετοχές σε εθνική ομάδα (αν δεν κάνω λάθος κι αυτές όχι 90λεπτες)... --Ttzavarasσυζήτηση 14:37, 5 Φεβρουαρίου 2013 (UTC)
Ευχαριστώ πολύ για την ανταπόκριση. Σε διοργάνωση της UEFA, στο ΕURO U17 2010 είχε 2 επίσημες συμμετοχές, στην μία και τα 90 λεπτά και στην άλλη 40 λεπτά ως αλλαγή. Πέρα όμως από το EURO είναι και οι συμμετοχές σε άλλες διεθνείς διοργανώσεις και τουρνουά πάλι με τη φανέλα της εθνικής Ελλάδας σε περίοδο πέραν των 2 ετών. Συμφωνώ ότι τα λεπτά συμμετοχής είναι σημαντικά αλλά για μένα και οι συμμετοχές στις 18άδες των αποστολών των εθνικών ομάδων δεν πρέπει σε καμία περίπτωση να υποτιμούνται, πόσο μάλλον όταν πρόκειται για το δεύτερο τη τάξει τερματοφύλακα της ομάδας. δεν αναφέρθηκα στην ύπαρξη του ίδιου λήμματος σε άλλη γλώσσα ως κριτήριο εγκυκλοπαιδικότητας αν και αντικειμενικά θα μπορούσε να θεωρηθεί, ιδιαίτερα όταν λήμματα γίνονται αποδεκτά σε εκδόσεις της βικιπαίδειας σε γλώσσες που έχουν πρόσβαση πολύ περισσότεροι χρήστες. Ένα άρθρο χαμηλής σπουδαιότητας δεν υποδηλοί αυτόδηλα ότι είναι μη εγκυκλοπαιδικό. Θα ήταν ενδιαφέρον να τοποθετηθούν και άλλοι συνβικιπαιδιστές επί του θέματος. Kdemetriou (συζήτηση) 15:59, 5 Φεβρουαρίου 2013 (UTC)
thread_title: Untitled